|  |
| --- |
| Hou Ifan |
|  
Hou Jifan, 2012 m. Stambulas, Šachmatų olimpiada |
| Pilnas vardas | Hou Yifan |
| Šalis | Kinijos vėliava Kinija |
| Gimė | 1994 m. vasario 27 d. (29 metai)Sinhua, Kinija |
| Titulas | Didmeistrė (2008 m.) Moterų didmeistrė (2007 m.) Moterų FIDE meistrė (2004 m.) |
| Pasaulio čempionas | Pasaulio moterų šachmatų čempionė (2010–2012); (2013–2015) ir (2016- ) |
| FIDE reitingas | 2686 (2015 m. balandis) |
| Aukščiausias reitingas | 2686 (2015 m. kovas) |

**Hou Ifan** (kin. 侯逸凡, pinyin: *Hóu Yìfán*; g. 1994 m. vasario 27 d. Sinhua (Dziangsu), Kinija) – kinų šachmatininkė, tryliktoji istorijoje pasaulio moterų klasikinių šachmatų čempionė (2010–2012 m.) ir (2013–2015 m.). Ketvirtoji kinė, tapusi pasaulio moterų šachmatų čempione.

Šachmatų vunderkindė Hou Ifan daug šachmatų titulų iškovojo būdama dar labai jauna. 2015 m. jai priklausė šie pasaulio rekordai: jauniausia šachmatininkė (12-kos), kada nors dalyvavusi pasaulio moterų šachmatų čempionate (2006 m. Jekaterinburgas) ir moterų šachmatų olimpiadoje (Turinas, 2006), jauniausia (13-kos metų) Kinijos istorijoje šalies moterų šachmatų čempionė (2007 m.), jauniausia istorijoje: Moterų FIDE meistrė – (2004 m. sausis), Moterų didmeistrė (2007 m. sausis), didmeistrė (2008 m. rugpjūtis), pasaulio moterų šachmatų čempionato finalininkė (2008 m.), pasaulio moterų šachmatų čempionė (2010 m.).

Vaikystė
--------

Nors Hou Ifan reguliariai pradėjo užsiiminėti šachmatais nuo šešerių, tačiau, kai jai buvo tik treji, tėvas Hou Siuedzian (*Hou Xuejian*), pastebėjęs, kad mergaitė susidomėjusi knygyno vitrinoje apžiūrinėja šachmatų figūras, nupirko jai šachmatus ir pamokė, kaip žaisti. Po trijų savaičių trimetė Ifan įveikė tėvą ir senelę. 1999 m. tėvas penkiametei dukrai pakvietė šachmatų mokytoją Tongą Juanmingą (*Tong Yuanming*), kuris buvo Kinijos nacionalinės šachmatų komandos narys. Po dviejų savaičių Tongas pareiškė, kad mergaitė nepaprastai gabi, labai pasitikinti, turi nepaprastą atmintį, gabumų skaičiavimui ir greitą suvokimą. Jaunos mergaitės gabumai ir kitiems darė įspūdį. Je Dziangčuanas (*Ye Jiangchuan*), Kinijos šachmatų rinktinių vyriausiasis treneris, teigė, kad šios mergaitės laukia šviesi ateitis. Kai 2003 m. Hou Ifan žaidė partiją su Je Dziangchuanu, šachmatų meistras buvo nustebintas, kad devynmetė surasdavo visus jo silpnesnius ėjimus. Tais pat metais ji buvo įtraukta į nacionalinę šachmatų rinktinę. Siekdami padėti dukros šachmatų karjerai, tėvai 2003 m. persikėlė į Pekiną. Kai jai suėjo dešimt metų, buvo pakviesta į nacionalinį šachmatų centrą, kurioje talentingi žaidėjai keldavo savo kvalifikaciją. Jos treneriais tapo vedantieji Kinijos didmeistriai Je Dziangčuanas ir Ju Šaotengas (*Yu Shaoteng*).

Sėkmingų pasirodymų varžybose ilgai laukti nereikėjo. 2003 m. spalio–lapkričio mėn. sėkmingai žaidė Chalkidėje (Graikija) vykusiame pasaulio jaunių šachmatų čempionate ir tapo pasaulio mergaičių (iki 10 m.) čempione (9½ iš 11).
2004 m. ji dalyvavo ir berniukų iki 10 metų pasaulio čempionate Heraklione, kuriame, kartu su Ju Jangi (*Yu Yangyi*) (Kinija) ir Mūsaru Žiule (Moussard Jules) (Prancūzija) surinko po 9 taškus iš 11 galimų, bet dėl papildomų rodiklių liko 3-ia.

2004 m. gruodžio 4–11 d. dalyvavo Beirute Azijos moterų šachmatų čempionate, kur buvo 11-a (4½ iš 9).

2005 m. liepos 18–19 d. žaidė pasaulio jaunių čempionate Belforte (Prancūzija), kur berniukų iki 12 m. grupėje, buvo 5-a (8 iš 11).

Jaunystė
--------

2006 m. spalio 2–17 d. Hou Ifan žaidė pasaulio jaunimo šachmatų čempionate. Dvylikametė Hou Ifan žaidė merginų iki 20 metų grupėje, kur surinkusi po 9 taškus iš 12 galimų, kartu su nugalėtoja, 18-mete kine, Šen Jang, tik dėl papildomų rodiklių liko su sidabro medaliu.

Hou Ifan, 2008 m. pasaulio jaunimo čempionate Gaziantepe 
2008 m. kovo mėn. Stambule aplenkusi Pia Kramling tašku, laimėjo Atatatiurko meistrių IX kategorijos moterų šachmatų turnyrą (7 iš 9, +5 =4 -0, RtgPa-2674).

Rugsėjo mėn. FIDE patvirtino Atatiurko turnyre pasiektą didmeistrio normą, o tai reiškė, kad rugpjūtį, po antros normos įvykdymo pasaulio jaunimo čempionate, būdama 14 metų 6 mėnesių ir 2 dienų, ji tapo jauniausia mergina, įvykdžiusia vyrų didmeistrio reikalavimus.

Hou Ifan 2008 m. rugpjūčio–rugsėjo mėn. Nalčike dalyvavo pasaulio moterų šachmatų čempionate ir buvo jauniausia istorijoje žaidusi pasaulio moterų šachmatų čempionato finale (14 m.).
Spalio 3–18 d. Kinijos komandoje dalyvavo pirmosiose Pasaulio proto žaidynėse, kur laimėjo keletą medalių: bronzos – moterų žaibo, aukso – mišriųjų porų (kartu su Ni Hua), sidabro – komandinėse moterų žaibo ir aukso – moterų greitųjų šachmatų varžybose.

2010 m. lapkričio mėn. 16-ose Azijos žaidynėse Guangdžou greitųjų šachmatų moterų varžybose buvo pirma (8½ iš 9).

Kinijos šachmatų čempionatai
----------------------------

Hou Ifan Kinijos moterų čempionatuose žaidė tik savo karjeros pradžioje. Vėliau dalyvauja Kinijos vyrų šachmatų čempionatuose.

### Moterų čempionatai

Hou Ifan yra dukart Kinijos moterų šachmatų čempionė.
2006 m. birželio 25–liepos 6 d. Usyje Kinijos moterų šachmatų čempionate dvylikametė Hou Ifan buvo 4-a (7 iš 11).
Bet jau sekančiais 2007 m. žaisdama Čongčinge, ji tapo jauniausia istorijoje (13-kos metų) Kinijos moterų šachmatų čempionato nugalėtoja.
Sėkmė lydėjo ir kitąmet: 2008 m. gegužės 29–birželio 8 d. Pekine vykusiame čempionate apgynė čempionės vardą (9 iš 12).

### Vyrų čempionatai

2010 m. gegužės 24–birželio 6 d. žaidė Kinijos vyrų šachmatų čempionate ir liko 10-a (4½ iš 11).
Sekančiais metais sekėsi geriau: 2011 m. kovo 26–balandžio 7 d. Sinhua surengtame vyrų čempionate užėmė 5-ą vietą (6 iš 11).
2012 m. kovo 26–balandžio 7 d. Sinhua - liko 8-a (5 iš 11).
2013 m. balandžio 16–27 d. Sinhua pasiekė 4-ą vietą (5½ iš 11).

2014 m. kovo 11–22 d. Sinhua buvo 5-a (5 iš 11).

Moterų didžiojo prizo šachmatų varžybos
---------------------------------------

Hou Ifan moterų didžiojo prizo varžybose žaidžia nuo jų pradžios.

### 2009–2010 m.

Pirmąsias didžiojo prizo varžybas laimėjo būdama pasaulio čempionė. Jos rezultatai trijuose įskaitiniuose turnyruose:

2009 m. kovo mėn. Stambule – 3 v. (8 iš 12);

2010 m. balandžio mėn. Nalčike – 2 v. (7½ iš 12);

2010 m. liepos–rugpjūčio mėn. Ulan Batore – 1 v. (8 iš 12).

### 2011–2012 m.

Nugalėjo ir antrosiose didžiojo prizo varžybose. Trys jos įskaitiniai turnyrai šiose varžybose:

2011 m. rugpjūčio 2–15 d. Rostovas prie Dono – 1 vieta (8 iš 12);

2011 m. rugsėjo 1–15 d. Šenženas – 1 v. (8 iš 12);

2012 m. liepos 17–28 d. Džermukas – 1 v. (7 iš 12).

### 2013–2014 m.

Pasiekta pirmoji vieta ir trečiosiose didžiojo prizo varžybose. Jos rezultatai užskaitiniuose turnyruose:

2014 m. rugpjūčio 2–15 d.  Chanty Mansijske – 1 vieta (8½ iš 12);

2014 m. birželio 19–liepos 1 d. Lopotoje (Kachetija) – 1 v. (8 iš 12);

2014 m. rugpjūčio 24–rugsėjo 7 d. Šardžoje – 2 v. (8½ iš 12).

Pasaulio moterų šachmatų čempionatai
------------------------------------

### Pirmasis bandymas

2005 m. spalio mėn. Pekine 11-metė Ifan, kurios reitingas tuo metu buvo 2200, aplenkusi visą eilę pajėgių Kinijos žaidėjų (vidutinis reitingas – 2354) laimėjo pasaulio moterų šachmatų čempionato zoninį turnyrą (6 iš 9, RtgPa 2493). Ši sėkmė leido jai 2006 m. dalyvauti Jekaterinburge vyksiančiame moterų pasaulio šachmatų čempionate.
2006 m. kovo mėn. vykusiame pasaulio čempionate, 12-metė Hou Ifan, įveikusi varžoves pirmuose dvejuose ratuose, trečiajame pralaimėjo 0 : 2 N. Khursidzei ir iš tolesnių varžybų turėjo pasitraukti.

### Antrasis bandymas

2007 m. rugsėjo mėn. Tiandzine Hou Ifan laimėjo Kinijos moterų zoninį šachmatų turnyrą (8 iš 9). Ši pergalė suteikė galimybę žaisti 2008 m. pasaulio moterų šachmatų čempionate.
Antrasis keturiolikmetės Hou Ifan mėginimas tapti pasaulio moterų šachmatų čempione buvo arti tikslo. 2008 m. rugpjūčio 28–rugsėjo 18 dienomis Nalčike surengtame pasaulio moterų trumpųjų atkrentamųjų mačų čempionate, pasiekusi pusfinalį, po atkaklios kovos, po papildomų partijų, įveikusi 4 : 2 indę Humpy Koneru, pateko į finalą. Tačiau jame, pralaimėjusi pirmąją partiją, per likusias tris, kurios pasibaigė lygiosiomis, rusės Aleksandros Kosteniuk nepavijo. Mačas pasibaigė 1½ : 2½ (+0, =3, -1) ir sensacija neįvyko.

### Pasaulio moterų šachmatų čempionė

Trečias bandymas jau buvo sėkmingas. 2010 m. Antakijoje vykusiame pasaulio moterų trumpųjų atkrentamųjų mačų čempionato pusfinalyje, įveikusi 1½ : ½ Humpy Koneru, pasiekė finalą. Jame teko žaisti su savo tautiete Ruan Lufei. Keturių partijų mačas baigėsi lygiosiomis, todėl nugalėtojos išaiškinimui buvo žaidžiamos 4-ios papildomos greitosios (po 25 min +10 sek) partijos. Hou Ifan, laimėjusi paskutinę greitąją partiją, bendru rezultatu 5 : 3 įveikė varžovę ir tapo 13-ąja bei jauniausia (16 metų) istorijoje pasaulio moterų šachmatų čempione. Ji – ketvirtoji kinė, tapusi pasaulio moterų šachmatų čempione.

Kitais metais, 2011 m. lapkričio mėn. Tiranoje Hou Ifan, 10-ies partijų mače prieš Humpy Koneru, sėkmingai apgynė pasaulio čempionės titulą (5½ : 2½ (+5, =3, -0)).

### Pirmasis titulo praradimas

Nesėkmingai susiklostė Hou Ifan 2012 m. pasaulio čempionatas Chanty Mansijske. Antrajame rate susitiko su lenke Monika Socko. Hou Ifan po pirmosios partijos, kurią ji laimėjo juodosioms figūromis, pirmavo, tačiau antrojoje, žaisdama baltosiomis, patyrė nesėkmę ir pagrindinis mačas pasibaigė lygiosiomis. Nugalėtojos išaiškinimui buvo žaidžiamos dvi greitosios (po 25 min + 10 sek) partijos, kurias Hou Ifan pralaimėjo ir iškrito iš tolesnių varžybų bei neteko pasaulio čempionės titulo.

### Tolesnės kovos dėl čempionės titulo

Hou Ifan, 2013 m.
Po metų ji atgavo pasaulio čempionės titulą. Dar iki 2012 m. moterų šachmatų čempionato Chanty Mansijske, Hou Ifan buvo užėmusi pirmąją vietą 2011–2012 m. moterų didžiojo prizo šachmatų varžybose, kurių nugalėtoja, pagal FIDE nustatytą naująją mišriąją moterų čempionato tvarką, įgijo teisę 2013 m. žaisti 10 partijų mačą su pasaulio čempione Ana Ušenina. Tad po pralaimėjimo 2012 m. čempionate, ji šia teise pasinaudojo.

Šis mačas dėl pasaulio moterų šachmatų čempionės titulo vyko 2013 m. rugsėjo 10–28 d. Taidžou (Džedziangas). Hou Ifan, laimėjusi pirmąją partiją, pirmavo iki mačo pabaigos, nepralaimėjo nei vienos partijos ir nugalėjo įtikinamai bei susigražino pasaulio čempionės titulą. Dešimties partijų mačas baigėsi anksčiau laiko, kadangi po 7-osios partijos Hou Ifan pirmavo 5½ : 1½ ir buvo nebepavejama.

Hou Ifan vėl sėkmingai žaidė 2013–2014 m. didžiojo prizo moterų šachmatų varžybose, užimdama pirmąją vietą ir įgydama teisę, jei prireiktų, žaisti mačą dėl titulo su būsima pasaulio čempione.

### Antrasis titulo praradimas

2015 m. Hou Ifan, dėl varžybų Havajuose, atsisakė ginti savo titulą, be to, duodama interviu, ji išreiškė nepasitenkinimą atkrentamųjų mačų sistema moterų pasaulio šachmatų čempionatuose ir nedalyvavo 2015 m. Sočio pasaulio moterų šachmatų čempionate. Nedalyvaudama ji neteko pasaulio čempionės titulo. Naująja čempione tapo ukrainietė Marija Muzyčiuk.

### Tolimesnė kova dėl titulo

Pasaulio čempionato mačas tarp pasaulio čempionės Marijos Muzyčiuk ir didžiojo prizo moterų šachmatų varžybų nugalėtojos Hou Ifan įvyko 2016 m. kovo 2- 14 d. Lvove. Mačas turėjo būti 10-ies partijų, bet Hou Ifan jį laimėjo po 9-os partijos, kai mačo rezultatas tapo 6:3 (+3;-0; =6). Laimėjusi mačą, Hou Ifan susigrąžino pasaulio čempionės titulą.

Vyrų varžybose
--------------

2008 m. rugpjūčio 3–15 d. pasaulio jaunimo šachmatų čempionate Gaziantepe, Hou ifan buvo vienintelė mergina, žaidusi vaikinų grupėje, bet tai jai nesutrukdė pasirodyti gerai: 9 taškai iš 13 (+6 =6 -1), pasirodymo reitingas – 2661, ir pasidalytos 3–7 vietos ir antrą kartą įvykdyta vyrų didmeistrio norma.

2009 m. gegužės 12–23 d. Subiko kurorte (Olongapas) (Centrinis Lusonas), Hou Ifan dalyvavo atvirajame Azijos šachmatų čempionate, kurame buvo 7-a (7½ iš 11). Baigusi turnyrą tarp pirmųjų dešimties žaidėjų, ji pateko į 2009 m. pasaulio taurės varžybas.
2009 m. rugpjūčio 9–15 d. žaidė jubiliejiniame atvirajame Ciuricho turnyre, kur buvo 17-a (6½ iš 9), bet pelnė geriausiai pasirodžiusios moters prizą. 2009 m. lapkričio mėn. dalyvavo vyrų pasaulio šachmatų taurės varžybose, bet pralaimėjo pirmajame rate ir turėjo pasitraukti iš turnyro.

2010 m. sausio mėn. dalyvavo Maskvos atvirajame turnyre (4½ iš 9), vasario mėn atvirajame Aerofloto turnyre (4 iš 9). Tačiau tų pat metų balandžio mėn. laimėjo atvirąsias Kvala Lumpūro šachmatų varžybas (7½ iš 9).

2012 m. Hou Ifan pradėjo žaisdama Gibraltaro atvirajame festivalyje, kur kartu su Naidželu Šortu surinko po 8 taškus iš 10 galimų. Jos parodytas turnyre reitingas buvo 2872. Pralaimėjus N. Šortui papildomą dviejų greitųjų partijų mačą ½ : 1½, Hou ifan atiteko antroji vieta. Susitikimuose su didmeistriais ji surinko 5 iš 7 galimų.

2012 m. kovo mėn. ji žaidė Reikjaviko atvirajame turnyre, kuriame pagal surinktus taškus (7 iš 9) pasidalijo 2-8 vietomis, bet pagal papildomus rodiklius buvo 6-a.

2014 m. FIDE atidėjus moterų pasaulio čempionatą, Hou Ifan spalio 18–22 d. žaidė Korsikos greitųjų šachmatų varžybose, kuriose dalyvavo ir V. Anandas. Ji pasiekė finalą, kuriame 2 : 0 įveikė Sergejų Fedorčiuką ir tapo šių varžybų nugalėtoja.

2015 m. sausio 27–vasario 4 d. Hou Ifan žaidė Gibraltaro šachmatų festivalyje, kur jai atiteko 3-ioji vieta (7½ iš 10). Dėka puikaus pasirodymo šiose varžybose, jos klasikinių šachmatų reitingas išaugo iki 2686 ir aplenkė Juditos Polgar (2675) reitingą bei FIDE moterų reitingo sąraše užkopė ant viršutinio laiptelio. Pirmą kartą po Majos Čiburdanidzės (1989 m. sausis), aukščiausias moterų reitingas vėl priklausė pasaulio šachmatų čempionei.

Komandinės šachmatų varžybos
----------------------------

Hou Ifan nemažai dalyvauja komandinėse šachmatų varžybose: moterų šachmatų olimpiadose, pasaulio komandiniuose moterų šachmatų čempionatuose, Kinijos šachmatų lygoje, Europos klubų moterų šachmatų taurės varžybose ir kitose Azijoje rengiamose komandinėse varžybose.

#### Moterų šachmatų olimpiados

Ji žaidė už Kinijos rinktinę 5-iose šachmatų olimpiadose (2006–2014 m.). Jose sužaidė 53 partijas ir surinko 40 taškų (+31, =23, -2), kas sudaro 75,5 % galimų taškų Laimėjo 9 medalius: vieną aukso, vieną sidabro ir tris bronzos už individualų pasirodymą bei tris sidabro ir vieną bronzos už komandos užimtą vietą.

Hou Ifan pasiekimai atskirose moterų šachmatų olimpiadose.

| Metai | Titulas | Lenta | Šalis | ELO | Taškai | Partijos | + | = | - |  % | Elo varž. | Elo pas. | Vietos |
| --- | --- | --- | --- | --- | --- | --- | --- | --- | --- | --- | --- | --- | --- |
| Komandinė | Individuali |
| 2014 | DM | 1 | Kinijos LR | 2661 | 7 | 9 | 6 | 2 | 1 | 77,8 | 2447 | 2671 | 2. | 24  |
| 2012 | DM | 1 | Kinijos LR | 2599 | 6½ | 9 | 4 | 5 | 0 | 72,2 | 2479 | 2645 | 2. | 1. |
| 2010 | DM | 12 | Kinijos LR | 2578 | 8 | 11 | 5 | 6 | 0 | 72,7 | 2398 | 2573 | 2. | 3. |
| 2008 | MDM | 1 | Kinijos LR | 2578 | 7½ | 11 | 5 | 5 | 1 | 68,2 | 2430 | 2563 | 8. | 3. |
| 2006 | MFM | 1 ats. | Kinijos LR | 2298 | 11 | 13 | 10 | 2 | 1 | 84,6 | 2300 | 2596 | 3. | 3.+2.\* |
|

Pastaba. \*Vietos individualiai: pirmas skaičius – pagal aukščiausią pasiektą reitingą, antras – vieta prie lentos.

#### Kinijos šachmatų lyga

Hou Ifan žaidžia Kinijos šachmatų lygoje. Per 2005–2012 m. laikotarpį, iš sužaistos 131 partijos, surinko 97 taškus (+76, =42, -13) ir iškovojo: du aukso, du sidabro ir vieną bronzos komandinius medalius.

Hou Ifan atskirų metų rezultatai Kinijos šachmatų lygoje.

| Metai | Titulas | Lenta | Šalis | Klubas | ELO | Taškai | Partijos | + | = | - |  % | Elo varž. | Elo pas. | Vietos |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Komandinė | Individuali |
| 2012 | DM |  | Kinijos LR | JGSU | 2639 | 3½ | 7 | 1 | 5 | 1 | 50 | 2565 | 2565 | 3. |  |
| 2011 | DM |  | Kinijos LR | SHND | 2602 | 11½ | 14 | 9 | 5 | 0 | 82,1 | 2397 | 2659 | 4. |  |
| 2010 | DM |  | Kinijos LR | SHND | 2570 | 15½ | 18 | 14 | 3 | 1 | 86,1 | 2311 | 2607 | 1. |  |
| 2009 | DM |  | Kinijos LR | SHND | 2588 | 13 | 17 | 10 | 6 | 1 | 76,5 | 2370 | 2572 | 2. |  |
| 2008 | MDM |  | Kinijos LR | SHND | 2527 | 10 | 15 | 8 | 4 | 3 | 66,7 | 2372 | 2497 | 5. |  |
| 2007 | MDM |  | Kinijos LR | SHND | 2513 | 10½ | 14 | 8 | 5 | 1 | 75 | 2280 | 2473 | 1. |  |
| 2006 | FMM |  | Kinijos LR | SHND | 2298 | 13 | 18 | 11 | 4 | 3 | 72,2 | 2324 | 2490 | 2. |  |
| 2005 | FMM | ats | Kinijos LR | SHND | 2158 | 20 | 28 | 15 | 10 | 3 | 71,4 | 2243 | 2392 | 4. |  |
|

#### Pasaulio moterų komandinis šachmatų čempionatas

Ji taip pat atstovavo Kinijai pasaulio moterų komandiniuose šachmatų čempionatuose: 1995 m. prie 2-os lentos, o 2003 m. prie pirmos lentos. Sužaidė 23 partijas ir surinko 16½ taško (+12, =9, -2) ir iškovojo 4 aukso medalius: tris komandinius, vieną už individualų pasirodymą. Be to, už individualų žaidimą jos sąskaitoje dar trys sidabro ir vienas bronzos medalis.

Hou Ifan pasiekimai atskiruose pasaulio moterų komandiniuose šachmatų čempionatuose.

| Metai | Titulas | Lenta | Šalis | ELO | Taškai | Partijos | + | = | - |  % | Elo varž. | Elo pas. | Vietos |
| --- | --- | --- | --- | --- | --- | --- | --- | --- | --- | --- | --- | --- | --- |
| Komandinė | Individuali |
| 2011 | DM | 1 | Kinijos LR | 2578 | 5 | 7 | 3 | 4 | 0 | 71,4 | 2490 | 2648 | 1. | 2.+2. |
| 2009 | DM | 1 | Kinijos LR | 2585 | 4 | 7 | 2 | 4 | 1 | 57,1 | 2448 | 2498 | 1. | 3. |
| 2007 | MDM | 1 | Kinijos LR | 2513 | 7½ | 9 | 7 | 1 | 1 | 83,3 | 2362 | 2635 | 1. | 2+1. |
|

#### Europos moterų šachmatų klubų taurės varžybos

Hou Ifan žaidžia ir už Europos komandas Europos moterų šachmatų klubų taurės varžybose. Per laikotarpį (2007, 2008 m. 2010–2014 ir 2016 m.) ji sužaidė 47 partijas, surinko 36 taškus (+29, =14, -4) ir iškovojo šešius komandinius: keturius aukso ir du sidabro medalius bei septynius individualius: penkis aukso ir po vieną sidabro bei bronzos medalį.

Jos rezultatai atskirose Europos moterų šachmatų klubų taurės varžybose.

| Metai | Titulas | Lenta | Šalis | Klubas | ELO | Taškai | Partijos | + | = | - |  % | Elo varž. | Elo pas. | Vietos |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Komandinė | Individuali |
| 2016 | DM | 1 | Kinijos LR | CEMC | 2649 | 6 | 6 | 6 | 0 | 0 | 100 | 2452 | 3252 | 1. | 1. |
| 2014 | DM | 1 | Kinijos LR | CEMC | 2543 | 5 | 6 | 4 | 2 | 0 | 83,3 | 2476 | 2749 | 2. | 1. |
| 2013 | DM | 1 | Kinijos LR | CEMC | 2621 | 5 | 6 | 4 | 2 | 0 | 83,3 | 2463 | 2736 | 1. | 1. |
| 2012 | DM | 1 | Kinijos LR | CEMC | 2605 | 4½ | 6 | 4 | 1 | 1 | 75 | 2409 | 2602 | 1. | 2. |
| 2011 | DM | 1 | Kinijos LR | CEMC | 2578 | 4 | 6 | 4 | 0 | 2 | 66,7 | 2526 | 2459 | 4. | 3. |
| 2010 | DM | 2 | Kinijos LR | CEMC | 2578 | 4½ | 6 | 3 | 3 | 0 | 75 | 2458 | 2651 | 1. | 1. |
| 2008 | MDM | 1 | Kinijos LR | SVID | 2578 | 2 | 4 | 1 | 2 | 1 | 50 | 2448 | 2448 | 2. |  |
| 2007 | MDM | 2 | Kinijos LR | SUCH | 2502 | 5 | 7 | 3 | 4 | 0 | 71,4 | 2389 | 2547 | 4. | 1. |
|

Šaltiniai
---------

1. ↑  „Hou Ifan Elo reitingo dinamika" (anglų). Nuoroda tikrinta 2020 m. spalio 8 d..
2. ↑  „Šachmatai atneša sėkmę" (anglų). Nuoroda tikrinta 2015 m. balandžio 19 d..
3. ↑  „2003 m. pasaulio jaunių šachmatų čempionatas Chalkidėje (Graikija)" (anglų). Nuoroda tikrinta 2015 m. balandžio 20 d..
4. ↑  „2004 m. Pasaulio jaunimo čempionatas Heraklione" (anglų). Suarchyvuota iš originalo 2020-07-28. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
5. ↑  „2004 m. Azijos moterų šachmatų čempionatas Beirute" (anglų). Nuoroda tikrinta 2015 m. balandžio 20 d..
6. ↑  „2005 m. pasaulio jaunių šachmatų čempionatas Belforte (Prancūzija)" (anglų). Nuoroda tikrinta 2015 m. balandžio 20 d..
7. ↑  „2006 m. Pasaulio jaunimo šachmatų čempionatas Jerevane" (anglų). Nuoroda tikrinta 2015 m. balandžio 20 d..
8. ↑  „Stambulas: Hou Ifan Laimi Atatiurko meistrių turnyrą" (anglų). Nuoroda tikrinta 2015 m. balandžio 21 d..
9. ↑  „Azijos žaidynės. Moterų greitųjų šachmatų varžybos" (anglų). Suarchyvuota iš originalo 2020-07-28. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
10. ↑  „2006 m. Kinijos šachmatų čempionatas" (anglų). Nuoroda tikrinta 2015 m. balandžio 25 d..
11. ↑  „Hou Ifan - jauniausia Kinijos moterų šachmatų nugalėtoja" (anglų). Nuoroda tikrinta 2015 m. balandžio 21 d..
12. ↑  „2008 m. Kinijos šachmatų čempionatai" (anglų). Nuoroda tikrinta 2015 m. balandžio 21 d..
13. ↑  „2010 m. Kinijos šachmatų čempionatas" (anglų). Suarchyvuota iš originalo 2020-07-28. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
14. ↑  „2011 m. Kinijos šachmatų čempionatas" (anglų). Suarchyvuotas originalas 2020-07-28. Nuoroda tikrinta 2020 m. liepos 28 d.. `{{cite web}}`: Klaidinga `|url-status=yes` (pagalba)
15. ↑  „2012 m. Kinijos šachmatų čempionatas" (anglų). Suarchyvuota iš originalo 2020-07-28. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
16. ↑  „2013 m. Kinijos šachmatų čempionatas (vyrų)" (anglų). Suarchyvuota iš originalo 2020-07-28. Nuoroda tikrinta 2015 m. balandžio 23 d..`{{cite web}}`: CS1 priežiūra: netinkamas URL (link)
17. ↑  „2013 m. Kinijos šachmatų čempionatas (vyrų)" (anglų). Suarchyvuota iš originalo 2020-07-28. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
18. ↑  „2009 -2010 m. moterų didžiojo prizo šachmatų varžybos" (anglų). Suarchyvuota iš originalo 2020-07-28. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
19. ↑  „2011-2012 m. moterų didžiojo prizo šachmatų varžybų rezultatai" (anglų). Suarchyvuota iš originalo 2020-07-12. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
20. ↑  „Moterų didžiojo prizo apibendrinti rezultatai" (anglų). Suarchyvuota iš originalo 2020-07-12. Nuoroda tikrinta 2020 m. liepos 12 d..`{{cite web}}`: CS1 priežiūra: netinkamas URL (link)
21. ↑  „2005 m. zoninis Kinijos moterų šachmatų turnyras" (anglų). Nuoroda tikrinta 2015 m. balandžio 20 d..
22. ↑  „2006 m. Moterų pasaulio čempionatas Jekaterinburge" (anglų). Suarchyvuota iš originalo 2020-07-28. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
23. ↑  „2007 m. Kinijos moterų šachmatų zoninis turnyras" (anglų). Suarchyvuota iš originalo 2020-07-28. Nuoroda tikrinta 2020 m. liepos 28 d.
 d.. `{{cite web}}`: Patikrinkite date reikšmes: `|accessdate=` (pagalba); line feed character in `|accessdate=` at position 21 (pagalba)CS1 priežiūra: netinkamas URL (link)
24. ↑  „2008 m. Pasaulio moterų šachmatų čempionatas Nalčike" (anglų). Suarchyvuota iš originalo 2020-07-28. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
25. ↑  „2008 m. FIDE moterų atkrentamųjų mačų pasaulio čempionatas" (anglų). Nuoroda tikrinta 2020 m. liepos 28 d..
26. ↑  „Moterų pasaulio čempionato taisyklės" (PDF) (anglų). Suarchyvuota iš originalo 2017-03-04. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
27. ↑  „2010 m. Pasaulio moterų šachmatų čempionatas" (anglų). Suarchyvuota iš originalo 2020-07-28. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
28. ↑  „Po lygiųju 8-oje partijoje Hou Ifan lieka pasaulio šachmatų čempione" (anglų). Nuoroda tikrinta 2015 m. balandžio 22 d..
29. ↑  „2012 m. Moterų pasaulio čempionatas. Rezultatai," (anglų). Suarchyvuota iš originalo 2020-07-28. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
30. ↑  „2012 m. FIDE atkrentamųjų mačų pasaulio moterų šachmatų čempionatas" (anglų). Suarchyvuota iš originalo 2020-07-28. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
31. ↑  „2011 -2012 m. Moterų Didžiojo prizo varžybos" (anglų). Suarchyvuota iš originalo 2020-07-28. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
32. ↑  „2013 m. moterų pasaulio šachmatų čempionato mačas" (anglų). Suarchyvuota iš originalo 2020-07-28. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
33. ↑  „2013-2014 m. Didžiojo prizo moterų šachmatų varžybos" (anglų). Suarchyvuota iš originalo 2020-07-28. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
34. ↑  „Hou Ifan: "Tikriausiai nežaisiu Sočyje"" (anglų). Suarchyvuota iš originalo 2020-07-28. Nuoroda tikrinta 2020 m. liepos 28 d..`{{cite web}}`: CS1 priežiūra: netinkamas URL (link)
35. ↑  „2015 m. pasaulio moterų atkrentamųjų mačų čempionatas" (anglų). Nuoroda tikrinta 2020 m. liepos 28 d..
36. ↑  „Muzyčiuk - Hou mačas moterų pasaulio čempionate". Nuoroda tikrinta 2020 m. liepos 29 d..
37. ↑  „2008 m. pasaulio jaunimo čempionatas" (anglų). Suarchyvuota iš originalo 2020-07-29. Nuoroda tikrinta 2020 m. liepos 29 d..`{{cite web}}`: CS1 priežiūra: netinkamas URL (link)
38. ↑  „2008 m. Jaunimo čempionato uždarymas: normos, apdovanojimai" (anglų). Nuoroda tikrinta 2020 m. liepos 29 d..
39. ↑  „2009 m. atvirasis Azijos čempionatas Gaziantepe" (anglų). Suarchyvuota iš originalo 2020-07-29. Nuoroda tikrinta 2020 m. liepos 29 d..`{{cite web}}`: CS1 priežiūra: netinkamas URL (link)
40. ↑  „Hou Ifan nugalėjo Kvala Lumpuro atvirajame turnyre" (anglų). Nuoroda tikrinta 2015 m. balandžio 22 d..
41. ↑  „2012 m. Reikjaviko šachmatų festivalis" (anglų). Nuoroda tikrinta 2015 m. balandžio 22 d..
42. ↑  „18-asis Korsikos turnyras" (anglų). Nuoroda tikrinta 2015 m. balandžio 25 d..
43. ↑  „Gibraltaro šachmatų festivalis (meistrai)" (anglų). Suarchyvuota iš originalo 2020-07-29. Nuoroda tikrinta 2015 m. balandžio 25 d..`{{cite web}}`: CS1 priežiūra: netinkamas URL (link)
44. ↑  „2015 m. reitingai: po 26 metų Hou Ifan - pirmojoje vietoje" (anglų). Nuoroda tikrinta 2015 m. balandžio 25 d..
45. ↑  „Hou Ifan moterų šachmatų olimpiadose" (anglų). Nuoroda tikrinta 2015 m. kovo 10 d..
46. ↑  „Kinijos moterų pasirodymas 2014 m. Tromsės olimpiadoje = en". Suarchyvuota iš originalo 2020-07-29. Nuoroda tikrinta 2020 m. liepos 29 d..`{{cite web}}`: CS1 priežiūra: netinkamas URL (link)
47. ↑  „Hou Ifan Kinijos šachmatų lygoje" (anglų). Nuoroda tikrinta 2015 m. balandžio 17 d..
48. ↑  „Hou Ifan Pasaulio komandiniuose moterų šachmatų čempionatuose" (anglų). Nuoroda tikrinta 2015 m balandžio 17 d. `{{cite web}}`: Patikrinkite date reikšmes: `|accessdate=` (pagalba)
49. ↑  „Hou Ifan - Europos moterų klubinių šachmatų komandų taurės varžybose" (anglų). Nuoroda tikrinta 2015 m. balandžio 17 d..

Nuorodos
--------

* Hou Ifan apie savo kelią į šachmatus
* Hou Ifan partijos ir biografija en
* Moterų pasaulio čempionės
* Pasaulio šachmatų elitas. Hou Ifan

| Sporto pozicijos |
| --- |
| Prieš tai:**Aleksandra Kosteniuk** | **Pasaulio šachmatų čempionė** 
pirmą kartą**2010–2012** | Po to:**Ana Ušenina** |

| Sporto pozicijos |
| --- |
| Prieš tai:**Ana Ušenina** | **Pasaulio šachmatų čempionė**
antrą kartą**2013–2015** | Po to:**Marija Muzyčiuk** |

| Sporto pozicijos |
| --- |
| Prieš tai:**Marija Muzyčiuk** | **Pasaulio šachmatų čempionė**
trečią kartą**2016–** | Po to:**Tan Zhongyi** |

|  |  |  |  |  |
| --- | --- | --- | --- | --- |
| 

| Ž • A • RPasaulio šachmatų čempionės |
| --- |
|  |
| FIDE | 
Vera Menčik (1927–1944) · Liudmila Rudenko (1950–1953) · Jelizaveta Bykova (1953–1956 ir 1958–1962) · Olga Rubcova (1956–1958) · Nona Gaprindašvili (1962–1978) · Maja Čiburdanidzė (1978–1991) · Sie Dziun (1991–1996) · Siuzana Polgar (1996–1999) · Sie Dziun (1999–2001) · Džu Čen (2001–2004) · Antoaneta Stefanova (2004–2006) · Siu Juhua (2006–2008) · Aleksandra Kosteniuk (2008–2010) · Hou Ifan (2010–2012; 2013-2015 ir 2016-) · Ana Ušenina (2012–2013)· Marija Muzyčiuk (2015–2016)· Tan Džunji (2017–2018)· Džju Vendžjin (2018–2020 )· |

 |



|  |  |
| --- | --- |
|  | Šis straipsnis yra tapęs savaitės straipsniu. |